K O R R A L D U S

Haapsalu,					                                  08. jaanuar 2014 nr 13

Projekteerimistingimuste kinnitamine 
(Õpetaja tn 49, Haapsalu)

Haapsalu Linnavalitsusele on esitatud taotlus Õpetaja tn 49 kinnistul asuva elamu ja abihoone rekonstrueerimis- ja laiendamisprojekti  projekteerimistingimuste saamiseks. Elamule projekteeritavad juurdeehitused ei vähenda naaberkinnistute ehitusõigust. Kinnistupiiril oleva majandushoone laiendamine on võimalik kokkuleppel vastava naaberkinnistu omanikuga. Juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 6 lg 3 p 1, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus Õpetaja tn 49 kinnistul asuva elamu rekonstrueerimis- ja laiendamisprojekti projekteerimistingimused nr 1-14 (lisatud).
2.	Korraldus jõustub teatavakstegemisest.

Urmas Sukles   
Linnapea 				Erko Kalev
				Linnasekretär

Lisa 
Haapsalu Linnavalitsuse 
                                                                                   08.01.2014.a. korraldusele nr 13

PROJEKTERIMITINGIMUSED nr 1-14
ELAMU JA MAJANDUSHOONE REKONSTRUEERIMISE JA LAIENDAMISE EHITUSPROJEKTI KOOSTAMISEKS HOONESTATUD KINNISTULE.

ASUKOHT                       Õpetaja tn 49, Haapsalu, Läänemaa
KINNISTU     
katastritunnus:                  18301:013:0560
registriosa number:           281032 
pindala:                             597m2
omanikud:                         Allan Ulm, Epp Possul

1.	projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi ja Haapsalu linna õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: kinnistul puudub kehtiv detailplaneering.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste loetelu ehitisregistri andmetel: elamu (reg nr 105002142) ja majandushoone (reg nr 105002143).

2.	Linnaehituslikud ja arhitektuursed nõuded projekteerimiseks
2.1	ÜLDIST: olemasolevat 1958.a. ehitatud ühekorruselist viilkatusega pereelamut kavandatakse rekonstrueerida (muudetakse sisemist plaanilahendust, soojustatakse täiendavalt jms), ehitada juurde tuulekoda, veranda ja remontida ning laiendada olemasolevat majandushoonet. 
2.2	HOONESTUSALA: vt lisa – asendiskeem. Elamu laiendamine kavandada  tingimustele lisatud asendiskeemil näidatud hoonestusalale. Olemasolev majandushoone asub kinnistu piiridel. Majandushoone laiendamine on võimalik kirjalikul kokkuleppel naaberkinnistute omanikega. 
2.3	HOONE KAUGUS TÄNAVAPOOLSEST KRUNDIPIIRIST: elamu olemasolev põhimaht asub Õpetaja tänava ehitusjoonel (6m kinnistu piirist). Tuulekoja mõõtudega u 1,5x 3m võib projekteerida Õpetaja tänava poolsele fassaadile. Veranda võib projekteerida läänepoole (juurdeehitus jääb naaberkinnistupiiridest üle 10m, naaberelamust üle 20m kaugusele).
2.4	Elamu laiendus projekteerida ehitusjoonest tagasiastega krundi õueala poole.  
2.5	KRUNDI LUBATAV SUURIM EHITUSALUNE PIND: maksimaalne – 170m2 (täisehituse % - 28%).
2.6	EHITISTE LUBATUD SUURIM KÕRGUS: olemasoleva elamu kõrgus + katuse soojustusega kaasnev kõrguse suurenemine.  
2.7	KORRUSTE ARV: põhikorrus + katusekorrus (järsukaldelise katusealuse mahu võib projekteerida eluruumideks). Juurdeehitatav veranda  projekteerida ühekorruselisena.
2.8	KATUSETÜÜP: 
-	olemasoleval elamul kahepoolne viilkatus
-	laiendustele projekteerida kaldkatused, veranda katuse võib lahendada rõduga.
2.9	KATUSEKALLE: 
-	olemasolev elamu katusekalle 450 säilib.
2.10	     KATUSEKATE: olemasoleva eterniitkatusekatte asemele võib projekteerida elamule uue katusekatte, soovitavalt katusekivi või plekk. 
2.11	HARJAJOON/RÄÄSTAJOON: säilib elamu põhimahu olemasolev harjajoon (paralleelne Õpetaja tänavaga). 
2.12	AKNAD JA UKSED: avatäidete kuju ja jaotuste osas  võib teha muudatusi, nii et uus lahendus hõlmaks hoone fassaade tervikuna.  Võttes arvesse, et elamu välisseinte välispidine soojustamine jätaks aknad sügavale seina sisse, näha ette akende tõstmine välisseina pinda.
2.13	VÄLISVIIMISTLUS: olemasoleva elamu välisseinu võib soojustada, välisviimistluseks jätkuvalt värvitud puitlaudis. Projektis anda soovitud värvilahendus.  
2.14	PIIRDED JA VÄRAVAD: projekteerida tänavale iseloomuliku kõrgusega uued piirded ja väravad, lahendus kooskõlas elamu lahendusega, soovitavalt puitlippaed ja väravad.  
2.15	PARKIMINE: oma kinnistul, vähemalt kaks kohta. Parkimise võib ette näha garaažis, varjualuses, kõvakattega õuealal.
2.16	TULEOHUTUS: tagada ehitise vastavus tuleohutusnõuetele.
2.17	KÕRGUSLIK SIDUMINE: +-0.00= olemasolev. 
2.18	ABIHOONE: 
-	kooskõlastatult naaberkinnistute omanikega võib projekteerida kinnistu piiridel asuva abihoone rekonstrueerimise ja laiendamise arvestades tuleohutusnõudeid. 
-	abihoone korruselisus - 1;
-	suurim lubatud kõrgus – olemasolev kõrgus maapinnast 4,10m. 
-	kaldkatus (kalle 13-200);
-	katusekate – plekk vms, soovitavalt elamuga sama materjal ja värvitoon;
-	viimistlus – elamuga analoogne materjal ja värvilahendus;
-	anda +-0,00= kõrguslik sidumine.
2.19	HEAKORD: anda krundi pinnakatted (teed, platsid), sajuvete ärajuhtimise lahendus (mitte juhtida sajuvett naaberkruntidele), välisvalgustus,  
 prügikonteinerite asukoht, haljastus jms. 

3.	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Kinnistu piirile projekteeritud ehitise korral, vastavate naaberkinnistute omanike kooskõlastused.
3.3	Projekt kooskõlastada mõlema kinnistu omanikuga.

4.	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.

5.	Muud nõuded
5.1	Projekti koosseis peab vastama ehitusloa saamiseks ehitusprojektile esitatavatele 
nõuetele (MKM 17.09.2010. a määrus nr 67).
5.2	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.3	Asendiplaan koostada digitaalselt mõõdistatud topo-geodeetilisel alusplaanil koos tehnovõrkudega mõõtkavas M1:500. Esitada kinnistule projekteeritud hoone koordinaadid. Geodeetiline alusplaan ei tohi olla vanem kui 2 aastat.
5.4	Hoonete ja rajatiste sidumine anda koordinaatidega L-EST97 koordinaatsüsteemis. 
5.5	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.
Lisa: Õpetaja tn 49 asendiskeem 1 lehel